# Grundlæggende viden

Dette afsnit beskriver den grundlæggende viden, du skal bruge for at arbejde med MATE-skrivebordet.

## Musbeskrivelse

Dette afsnit beskriver hvad museknapperne gør, og hvad de forskellige markører betyder.

En mus er en pegeenhed, som gør at du kan flytte musemarkøren på skærmen. Musemarkøren er normalt en lille pil, som du styrer mod objekter på skærmen. Tryk på en museknap vil udføre en bestemt handling på filobjektet som musemarkøren er placeret over, afhængig af hvilken knap der trykkes på.

### Konventioner for museknapper

Knapper

Instruktionerne i denne manual er for højrehånds museenheder med tre knapper, den mest gængse type. Hvis du bruger en anden slags mus eller pegeenhed, så skal du finde de tilsvarende knapper på din mus. Hvis du bruger en venstrehånds mus så se afsnittet om at indstille musen nedenfor.

Hvis du indstiller din museenhed til venstre hånd, så skal du vende museknapkonventionerne om i denne manual. Dette bruges normalt også i det meste dokumentation og i mange programmer.

Nogle mus mangler den midterste knap. Hvis du har en museenhed med to knapper, så er dit system måske konfigureret til at bruge chording, hvor den midterste knap simuleres. Hvis chording er aktiveret, så vil et tryk på venstre og højre museknap på samme tid simulere den midterste museknap. Den midterste knap er ikke nødvendig for at kunne bruge MATE.

Konventionerne for museknappen anvendt i denne manual er som følger:

Venstre museknap

  Knappen på venstre side af musen. Dette er den vigtigste knap, brugt til at vælge, aktivere, trykke på knapper etc. Når du bliver bedt om at »klikke«, så er det underforstået, at du skal klikke på den venstre knap, med mindre andet er specifikt angivet.

Midterste museknap

  Den midterste knap på en museenhed. På mange mus med et rullehjul, kan rullehjullet trykkes ned som det midterste museknapklik.

Højre museknap

  Knappen på højre side af en musenhed. Ofte viser denne knap en kontekstmenu for objektet under markøren.

Brug Musepræferencer til at ændre retningen for din musenhed. Du skal så vende konventionerne for museknappen om i denne manual og anden MATE-dokumentation. Se for yderligere information om indstilling af dine musepræferencer.

### Musehandlinger

Handlinger

De følgende konventioner bruges i denne manual til at beskrive handlinger, du udfører med musen.

Handling | Definition
--- | ---
Klik | Tryk på og frigiv den venstre museknap, uden at flytte musen.
Venstreklik | Svarer til klik. Betegnelsen »venstreklik« bruges når der kan være forvirring med højreklik.
Midterklik | Tryk og frigiv den midterste museknap, uden at flytte musen.
Højreklik | Tryk og frigiv den højre museknap, uden at bevæge musen.
Dobbeltklik | Tryk og frigiv den venstre museknap to gange hurtig efter hinanden uden at flytte musen. Du kan konfigurere følsomheden på dobbeltklik ved at ændre indstillingen Tidsudløb for dobbeltklik: Se for yderligere information.

Klik og træk

Tryk og frigiv ikke den venstre museknap, og flyt så musen stadig med knappen trykket ned og frigiv så knappen.

Træk med musen bruges i mange forskellige kontekster. Denne flytter et objekt omkring på skærmen med musen. Objektet smides på placeringen hvor museknappen frigives. Denne handling kaldes også for træk og slip. Et klik på et element på grænsefladen for at flytte elementet kaldes undertiden for et grab.

For eksempel kan du ændre placeringen af et vindue ved at trække via dets titelbjælke, eller flytte en fil ved at trække dets ikon fra et vindue og »smide« det på et andet.

Den venstre museknap bruges normalt til at udføre træk-handlinger, selvom den midterste museknap undertiden anvendes for en alternativ træk-handling.

Klik og hold | Frigiv ikke den venstre museknap

Du kan udføre de følgende handlinger med musen:

Venstre museknap

  - Vælg tekst.

  - Vælg elementer.

  - Træk elementer.

  - Aktiver elementer.

Midterste museknap

  - Indsæt tekst.

  - Flyt elementer.

  - Flyt vinduer bagerst.

Højre museknap

  Brug den højre museknap for at åbne en kontekstmenu for et element, hvis en menu findes. For de fleste elementer kan du også bruge genvejstasten Skift F10 til at åbne kontekstmenuen når elementet er blevet valgt.

Når du ser på filer i filhåndteringen, så vælger du en fil ved at klikke på den med venstre museknap og åbner en fil ved at dobbeltklikke med den venstre museknap. Et klik med de højre museknap viser en kontekstmenu for den fil.

I de fleste programmer kan du vælge tekst med venstre museknap og indsætte teksten i et andet program ved at bruge midterste museknap. Dette kaldes for primær markeringsindsættelse, og fungerer separat fra dine normale udklipsholderoperationer.

For at vælge mere end et element kan du holde tasten Ctrl ned for at vælge flere elementer, eller holde tasten Skift nede for at vælge et løbende antal elementer. Du kan også trække en afgrænsningsboks for at vælge flere elementer ved at starte trækket i det tomme rum omkring elementerne og lave et rektangel.

### Musemarkører

Markører

Når du bruger musen, så kan udseendet af musemarkøren ændre sig. Udseendet på markøren giver information om en bestemt handling, placering eller tilstand.

De følgende musemarkører vises når musen passerer forskellige elementer på skærmen:

Dine musemarkører kan være anderledes end dem vist her, hvis du bruger et andet markørtema. Din distributør eller leverandør kan have angivet et andet standardtema.

Normal markør. Normal markør

  Denne markør vises under normal brug af musen.

Optaget markør. Optaget markør

  Denne markør fremgår over et vindue som er i gang med en opgave. Du kan ikke bruge musen på dette vindue, men du kan flytte musen til et andet vindue og arbejde der.

Ændr størrelse-markør. Ændr størrelse-markør

  Markøren indikerer at du kan tage kontrollen for at ændre størrelsen på dele af brugerfladen. Fremgår over kanterne af vinduer og over ændr størrelse-håndtag mellem paneler i et vindue. Retningen af pilene indikerer i hvilken retning du kan ændre størrelsen.

Håndmarkør Håndmarkør

  Denne markør fremkommer over en hyperteksthenvisning, f.eks. på en internetside. Denne markør indikerer at du kan klikke på henvisningen for at indlæse et nyt dokument eller udføre en handling.

I-bjælke markør I-bjælke markør

  Denne markør vises når musen er over tekst, som du kan vælge eller redigere. Klik for at placere markøren hvor du ønsker at taste tekst, eller træk for at vælge tekst.

De følgende musemarkører vises når et element trækkes såsom en fil, eller et stykke tekst. De indikerer resultatet ved at frigive museknappen for at smide objektet der flyttes.

Flyt-markør. Flyt markør

  Denne markør indikerer, at når du slipper objektet, så flyttes objektet fra den gamle placering til den nye placering.

Kopieringsmarkør. Kopieringsmarkør

  Denne markør indikerer, at når du slipper objektet, så oprettes en kopi af objektet. det sted det slippes.

Symbolsk henvisning-markør. Symbolsk henvisning-markør

  Denne markør indikerer, at der oprettes en symbolsk henvisning til objekter, der hvor du slipper objektet. En symbolsk henvisning er en speciel slags fil, som peger til en anden fil eller mappe. For mere om dette se .

Spørg-markør. Spørg-markør

  Denne markør indikerer, at når du slipper objektet, så får du en valgmulighed. En menu vil åbne sig og du kan vælge hvilken handling du ønsker at udføre. For eksempel kan du flytte, kopiere eller oprette en symbolsk henvisning.

Ikke tilgængelig-markør. Ikke tilgængelig-markør

  Denne markør indikerer at du ikke kan slippe objektet på den nuværende placering. Frigiv musen nu og det vil ikke have nogen effekt: objektet vil blive returneret til sin oprindelige placering.

Flyt panelobjekt-markør. Flyt panelobjekt-markør

  Denne markør vises når du trækker et panel eller et panelobjekt med midterste museknap. Se for yderligere information om paneler.

Flyt vindue-markør. Flyt vindue-markør

  Denne markør vises når du trækker et vindue for at flytte det. Se for yderligere information om at flytte vinduer.

## Tastaturet

For næsten alle opgaver du kan udføre med musen, kan du bruge tastaturet til at udføre den samme opgave. Genvejstaster er taster som giver en hurtig måde til at udføre en opgave.

Du kan bruge genvejstaster til at udføre generelle opgaver i MATE-skrivebordet og arbejde med grænsefladelementer såsom paneler og vinduer. Du kan også bruge genvejstaster i programmer. For at tilpasse dine genvejstaster, så brug præferenceværktøjet Tastaturgenveje. Se for yderligere information om konfiguration af genvejstaster.

Mange pc-tastaturer har to specielle taster til Windowsoperativsystemet: en tast med et Microsoft Windows™-logo og en tast til at tilgå kontekstmenuer.

I MATE er Windowstasten ofte konfigureret til at fungere som en yderligere modifikationstast, kaldt Supertast. Kontekstmenutasten kan bruges til at tilgå konteksmenuen for det valgte element, ligesom genvejstatsen Skift F10 kan.

Du kan også ændre MATE-skrivebordspræferencerne til at bruge tastaturtilgængelighedsfunktioner. Se for yderligere information om tastaturtilgængelighedsfunktioner.

De følgende afsnit beskriver genvejstasterne, du kan bruge i skrivebrodet og programmerne.

### Globale genvejstaster

Globale genvejstaster gør at du du kan bruge tastaturet til at udføre opgaver relateret til dit skrivebord, frem for opgaver på det valgte vindue eller program. Den følgende tabel viser nogle globale genvejstaster:

Genvejstast | Funktion
--- | ---
Alt F1 | Åbn Programmenuen.
Alt F2 | Vis dialogen Kør program. Se for yderligere information.
Udskriv skærm | Tag et skærmbillede af hele skrivebordet. Se for yderligere information.
Alt Udskriv skærm | Tag et skærmbillede af vinduet i fokus.
Ctrl Alt Piletaster | Skift til arbejdsrummet til den angivne retning fra det nuværende arbejdsrum. Se for yderligere information om arbejdet med flere arbejdsrum.
Ctrl Alt D | Minimer alle vinduer og sæt fokus på skrivebordet.
Alt Tab | Skift mellem vinduer. En liste over vinduer du kan vælge igennem vises. Frigiv tasterne for at vælge et vindue. Du kan trykke på tasten Skift for at løbe igennem vinduerne i omvendt rækkefølge.
Ctrl Alt Tab | Skifter fokus mellem panelerne og skrivebrodet. En liste med elementer du kan vælge vises. Frigiv tasterne for at vælge et element. Du kan trykke på Skift for at gå igennem elementerne i omvendt rækkefølge.

### Vinduesgenvejstaster

Vinduesgenvejstaster gør det muligt at bruge tastaturet til at udføre opgaver på vinduet i fokus. Den følgende tabel viser nogle af vinduesgenvejstasterne:

Genvejstast | Funktion
--- | ---
Alt Tab | Skift mellem vinduer. En liste over vinduer du kan vælge igennem vises. Frigiv tasterne for at vælge et vindue. Du kan trykke på tasten Skift for at løbe igennem vinduerne i omvendt rækkefølge.
Alt F4 | Luk vinduet i fokus
Alt F5 | Fjern maksimering på aktuelt vindue, hvis det er maksimeret.
Alt F7 | Flytter vinduet i fokus. Efter tryk på genvejen kan du flytte vinduet via enten musen eller piletasterne. For at afslutte bevægelsen, klik på musen eller tryk på en tast på tastaturet.
Alt F8 | Ændr vinduet i fokus. Efter tryk på denne genvej kan du ændre størrelsen på vinduet via enten musen eller piletasterne. For at afslutte, klik på musen eller tryk på en tast på tastaturet.
Alt F9 | Minimer aktuelt vindue.
Alt F10 | Maksimer aktuelt vindue.
Alt mellemrum | Åbn vinduesmenuen for det valgte vindue. Vinduesmenuen gør det muligt at udføre handlinger på vinduet, såsom minimering, flytning mellem arbejdsrum og lukning.
Skift Ctrl Alt Piletasterne | Flyt det aktuelle vindue til et andet arbejdsrum i den angivne retning. Se for yderligere information om arbejde med flere arbejdsrum.

### Programtaster

Programgenvejstaster gør det muligt at udføre programopgaver. Du kan bruge genvejstaster til at udføre programhandlinger hurtigere end med musen. Den følgende tabel viser nogle gængse genvejstaster for programmer:

Genvejstast | Handling
--- | ---
Ctrl N | Opret et nyt dokument eller vindue.
Ctrl X | Klip markeret tekst eller region ud og placer indholdet i udklipsholderen.
Ctrl C | Kopier markeret tekst eller region til udklipsholderen.
Ctrl V | Indsæt indholdet af udklipsholderen.
Ctrl Z | Fortryd den sidste handling.
Ctrl S | Gem det nuværende dokument til disk.
F1 | Indlæs hjælpedokumentet for programmet.

Udover disse genvejstaster understøtter alle programmer et sæt af taster til at navigere og arbejde med brugerfladen. Disse taster gør at du kan udføre operationer, som du normalt ville udføre med en mus. Den følgende tabel beskriver nogle af disse kontroltaster til brugerfladen:

Taster | Handling
--- | ---
Piletaster eller Indryk | Flyt mellem kontroller i brugerfladen eller elementer i en liste.
Retur eller mellemrum | Aktiver eller vælg det valgte element.
F10 | Aktiver menuen længst mod venstre for programvinduet.
Skift F10 | Aktier kontekstmenuen for det valgte element.
Esc | Luk en menu uden at vælge et menuelement, eller afbryd en træk-operation.

### Adgangstaster

En menubjælke er en bjælke øverst i vinduet, som indeholder menuerne for programmet. En adgangstast er et understreget bogstav i en menubjælke, menu eller dialog, som du kan bruge til at udføre en handling. På en menubjælke, er adgangstasten for hver menu understreget.

Hold Alt-tasten ned og tryk så på en adgangstast for at åbne en menu. I menuen er adgangstasten for hver menuelement understreget. For at vælge et menuelement når en menu vises, så kan du bare trykke på adgangstasten for menuelementet.

For eksempel, for at åbne et nyt vindue i programmet Hjælp, tryk på Alt F for at åbne menuen Fil, tryk så på N for at aktivere menuelementet Nyt vindue.

Du kan også bruge adgangstaster til at tilgå elementer i en dialog. I en dialog er et bogstav i de fleste dialogelementer understreget. For at tilgå et bestemt dialogelement, så hold Alt nede og tryk så på adgangstasten.