# Konfiguration af dit skrivebord

Dette afsnit beskriver hvordan præferenceværktøjerne bruges til at tilpasse MATE-skrivebordet.

Et præferenceværktøj er et lille program, som gør at man kan ændre indstillinger i MATE-skrivebordet. Hvert præferenceværktøj dækker et bestemt aspekt af din computer. For eksempel kan du med præferenceværktøjet Mus indstille din mus til enten venstrehåndet eller højrehåndet brug, eller ændre hastigheden for markøren på skærmen. Med præferenceværktøjet Vinduer kan du indstille opførelsen. der er fælles for alle vinduer sådan som du vælger dem med musen.

For at åbne et præferenceværktøj vælges System Præferencer i toppanelet. Vælg det ønskede værktøj fra undermenuen.

Med nogle få undtagelser træder ændringerne, du laver til indstillinger i præferenceværktøjet, i kraft med det samme, uden at du skal lukke præferenceværktøjet. Du kan holde vinduet for præferenceværktøjet åbent, mens du prøver forskellige ændringer og lave yderligere ændringer, hvis du ønsker det.

Nogle programmer eller systemkomponenter kan tilføje deres egne præferenceværktøjer til menuen.

Nogle præferenceværktøjer lader dig ændre grundlæggende dele af dit system, og kræver derfor administrativ adgang. Når du åbner præferenceværktøjet så vil en dialogboks spørge om adgangskoden. Disse er i undermenuen System Administration. Denne menu indeholder også mere komplekse redskabsprogrammer til at håndtere og opdatere dit system.

## Personlig

### Indstillinger for hjælpeteknologier

Brug præferenceværktøjet Hjælpeteknologier til at aktivere hjælpeteknologier i MATE-skrivebordet. Du kan også bruge præferenceværktøjet Hjælpeteknologier til at åbne andre præferenceværktøjer, som indeholder præferencer relateret til hjælpeteknologier.

- Foretrukne programmer gør det muligt at angive hjælpeteknologier til automatisk opstart, når du logger ind. Se

- Tastaturtilgængelighed lader dig konfigurere tastaturtilgængelighedsfunktioner såsom blivende taster, langsomme taster eller afvis gentagelse-taster. Se

- Musetilgængelighed lader dig konfigurere funktioner for musetilgængelighed såsom hvileklik. Se

viser de præferencer for hjælpeteknologier du kan ændre.

#### Indstillinger for hjælpeteknologier

Dialogelement | Beskrivelse
--- | ---
Aktiver hjælpeteknologier | Vælg denne indstilling for at aktivere hjælpeteknologier i MATE-skrivebordet. Bemærk at af tekniske årsager, så skal du logge ind igen efter aktivering af denne indstilling for at den er fuldt effektiv.

### Præferencer for genvejstaster

Brug præferenceværktøjet Genvejstaster til at tilpasse genvejstasterne til dine ønsker.

En genvejstast er en tast eller en kombination af taster, som tilbyder et alternativ til udførelse af en handling. For yderligere om genvejstaster, og en liste over genveje i MATE, se .

Udfør de følgende trin for at redigere en genvejstast:

1. Dobbeltklik på genvejen du ønsker at redigere. Hvis du bruger tastaturet, brug piletasterne til at vælge genvejen og tryk Retur.

2. Tryk på den nye tast eller tastekombination du ønsker at tildele handlingen.

   Tryk på Slet tilbage for at fjerne en genvej. Handlingen er nu markeret som Deaktiveret.

Klik et sted i vinduet eller tryk på Escape for at fortryde tildeling af en genvej.

Genvejene du kan tilpasse er grupperet således:

Skrivebord

  Der er generelle genvej for hele skrivebordet, såsom at logge ud, låse skærmen (se ), åbne panelmenulinjen (se ) eller starte en internetbrowser.

Lyd

  Genveje til at kontrollere din musikafspiller og systemets lydstyrke.

Vindueshåndtering

  Genveje for arbejdet med vinduer og arbejdsrum, såsom maksimering eller flytning af det nuværende vinde, og skift til andre arbejdsrum. For yderligere information om disse handlinger se og .

Tilgængelighed

  Genvejstast til at starte hjælpeteknologier, såsom skærmlæser, forstørrelsesglas eller et skærmtastatur.

Brugertilpassede genvej

  Tilpassede genveje, som er blevet tilføjet med knappen Tilføj. Dette afsnit vil ikke blive vist, hvis der ikke er tilpassede genveje.

For at tilføje en tilpasset genvej, brug knappen Tilføj i handlingsområdet. Du skal angive et navn og en kommando for den nye genvej. Den nye tilpassede genvej vil fremgå i listen over genveje og kan redigeres på samme måde som de på forhånd definerede genveje.

Brug knappen Fjern for at fjerne en tilpasset genvej.

### Foretrukne programmer

Brug præferenceværktøjet Foretrukne programmer til at specificere programmerne du ønsker at MATE-skrivebordet skal bruge, når MATE-skrivebordet starter et program for dig. For eksempel kan du angive internetprogrammet (Epipahny, Mozilla Firefox, Opera ...) til at starte, når du klikke på en henvisning i andre programmer såsom e-postklienter eller dokumentfremvisere.

Preferred Applications can be found by going to System Preferences Personal Preferred Applications.

Du kan tilpasse præferencerne for præferenceværktøjet Foretrukne programmer i de følgende områder:

- Internet (internetbrowser, postlæser)

- Multimedie (billedfremviser, multimedieafspiller, videoafspiller)

- System (tekstredigeringsprogram, terminalemulator, filhåndtering)

- Office (dokumentfremviser, tekstbehandling, regneark)

- Tilgængelighed (visuel, bevægelse)

For hver foretrukne programkategori indeholder rullegardinet en liste over mulige programmer, du kan vælge fra. Listen afhænger af programmerne installeret på din computer.

#### Kør ved start (kun tilgængelighed)

Vælg denne indstilling for at køre kommandoen så snart din session begynder.

## Udseende og opførsel

### Indstillinger for udseende

Præferenceværktøjet Udseende lader dig konfigurere diverse aspekter af hvordan dit skrivebord ser ud:

- Tema,

- Skrivebordsbaggrund,

- Skrifttyper,

- Brugerflade.

#### Temapræferencer

Et tema er en gruppe af koordinerede indstillinger, som specificerer det visuelle udseende for en del af MATE-skrivebordet. Du kan vælge temaer for at ændre udseendet for MATE-skrivebordet. Brug fanebladet Tema til at vælge et tema. Du kan vælge fra en liste over tilgængelige temaer. Listen over tilgængelige temaer inkluderer flere temaer for brugere med tilgængelighedskrav.

Et tema indeholder indstillinger som påvirker forskellige dele af MATE-skrivebordet:

Kontroller

  Kontrolindstillingen for et tema bestemmer det visuelle udseende for vinduer, paneler og panelprogrammer. Kontrolindstillingen bestemmer også det visuelle udseende for MATE-overholdende grænsefladeelementer, som fremgår af vinduer, paneler og panelprogrammer, såsom menuer, ikoner og knapper. Nogle af de tilgængelige kontrolindstillinger er designet for tilgængelighedsbehov. Du kan vælge en kontrolindstilling fra fanebladet Kontroller i vinduet Tilpas tema.

Farver

  Farveindstillingen for et tema bestemmer farven for diverse elementer i brugerfladen. Du kan vælge flere farvepar fra fanebladet Farver i vinduet Tilpas tema.

  Det er vigtigt at vælge farvepar, som har en god kontrast med hinanden, ellers kan tekst være svært at læse.

Vinduesramme

  Vinduesrammeindstillingen for et tema bestemmer kun udseendet for rammer omkring vinduer. Du kan vælge en indstilling for vinduesrammeindstillingen fra fanebladet Vindueskant i vinduet Tilpas tema.

Ikoner

  Ikonindstillingen for et tema bestemmer udseendet for ikoner på paneler og skrivebordsbaggrunden. Du kan vælge en indstilling for ikonindstillingen fra fanebladet Ikoner i vinduet Tilpas tema.

Markør

  Markørindstillingen for et tema bestemmer udseendet på og størrelsen af musemarkøren. Du kan vælge indstillingerne for angivelse af markøren fra fanebladet Markør i vinduet Tilpas tema.

##### For at oprette et tilpasset tema

Temaerne vist i fanebladet Tema er forskellige kombinationer af indstillinger for kontroller, vinduesramme og ikoner. Du kan oprette dit eget tema, som bruger forskellige kombinationer af indstillinger for kontroller, vinduesramme og ikoner.

For at oprette et tilpasset tema, udfør de følgende trin:

1. Start præferenceværktøjet Udseende. Åbn fanebladet Tema.

2. Vælg et tema i listen over temaer.

3. Klik på knappen Tilpas. En dialog Tilpas tema vises.

4. Vælg kontrolindstillingerne, som du ønsker at bruge i dit eget tema, fra listen i fanebladet Kontroller. Listen over tilgængelige kontrolindstillinger inkluderer flere indstillinger for brugere med tilgængelighedskrav.

5. Klik på fanebladet Vindueskant for at vise fanebladsafsnittet Vindueskant. Vælg vinduesrammeindstillingen som du ønsker at bruge i det tilpassede tema fra listen over tilgængelige indstillinger. Liisten over tilgængelige vinduerammeindstillinger inkluderer flere indstillinger for brugere med tilgængelighedskrav.

6. Klik på fanebladet Ikoner for at vise fanebladsafsnittet Ikoner. Vælg ikonindstillingen som du ønsker at bruge i det tilpassede tema fra listen over tilgængelige indstillinger. Listen over tilgængelige ikonindstillinger indeholdere flere indstillinger for bruger tilgængelighedskrav.

7. Klik Luk for at lukke dialogen Tilpas tema.

8. I præferenceværktøjet Udseende, klik på knappen Gem som. En dialog Gem tema som vises.

9. Tast et navn og en kort beskrivelse for det tilpassede tema i dialogen, klik så Gem. Det tilpassede tema vises nu i listen over tilgængelige temaer.

##### For at installere et nyt tema

Du kan tilføje et tema til listen over tilgængelige temaer. Det nye tema skal være en arkivfil, som er »tarred« og »zipped«. Det vil sige, det nye tema skal være en `.tar.gz`-fil.

Udfør de følgende trin for at installere et nyt tema:

1. Start præferenceværktøjet Udseende. Åbn fanebladet Tema.

2. Klik på knappen Installer. En dialog til valg af fil vises.

3. Indtast placeringen for temaets arkivfil i placeringsboksen. Alternativt vælge temaets arkivfil i fillisten. Når du har valgt filen, så klik Åbn.

4. Klik på knappen Installer for at installere det nye tema.

##### For at slette et temavalg

Du kan slette indstillinger for kontroller, vinduesramme eller ikoner.

Udfør de følgende trin for at slette indstillinger for kontroller, vinduesramme eller ikoner:

1. Start præferenceværktøjet Udseende. Åbn fanebladet Tema.

2. Klik på knappen Tilpas. En dialog Tilpas tema vises.

3. Klik på fanebladet for typen af valg du ønsker at slette.

4. Vælg temavalget du ønsker at slette.

5. Brug knappen Slet til at slette det valgte tilvalg. Bemærk at du ikke kan slette temavalg gældende for hele systemet.

#### Præferencer for skrivebordsbaggrund

Skrivebordsbaggrunden er billedet eller farven på dit skrivebord. Du kan åbne fanebladet Baggrund i præferenceværktøjet Udseende ved at højreklikke på skrivebordet og vælge Ændr skrivebordsbaggrund, samt fra menuen System Præferencer.

Du kan tilpasse skrivebordsbaggrunden på de følgende måder:

- Vælg et billede til skrivebordets baggrund. Billedet er overlejret på skrivebordets baggrundsfarve. Baggrundsfarven på skrivebordet er synlig, hvis du vælger et gennemsigtigt billede, eller hvis billedet ikke dækker hele skrivebordet.

- Vælg en farve for skrivebordsbaggrunden. Du kan vælge en fast farve, eller oprette en farveovergangseffekt med to farver. En overgangseffekt er en visuelt effekt hvor en farver blander sig gradvist med en anden farve.

Du kan også trække en farve eller et mønster til skrivebordet fra dialogen Baggrund og emblemer i filhåndteringen Caja (se ).

viser baggrundspræferencerne som du kan ændre.

##### Præferencer for skrivebordsbaggrund

Dialogelement | Beskrivelse
--- | ---
Skrivebordsbaggrund | Vælg et billede fra listen. Alternativt kan du bruge knappen Tilføj til at vælge et billede på computeren.

Stil

For at angive hvordan billedet vises, vælg en af de følgende indstillinger fra rullegardinets stilliste:

- Centreret: Viser billedet i midten af skrivebordet, med respekt for billedets oprindelige størrelse.

- Udfyld skærm: Øger billedets størrelse til hele skrivebordet; ænder billedets proportioner hvis krævet.

- Skaleret: Øger billedets størrelse indtil billeder rammer skærmens kanter; billedets proportioner bevares.

- Zoom: Øger den mindste af billedets dimension indtil det møder skærmens kanter; billedet kan blive beskåret i den anden dimension.

- Feltopdelt: Duplikerer billedet i dets oprindelige størrelse så ofte som krævet,for at dække hele skrivebordet.

Tilføj | Klik på Tilføj for at gå til et billede på din computer. En filvælger vil blive præsenteret. Vælg billedet du ønkser og klik på Åbn.
Fjern | Vælg billedet du ønsker at fjerne og klik på Fjern. Dette fjerner billedet fra listen over tilgængelige baggrundsbilleder; det sletter dog ikke billedet fra din computer.

Farver

Brug indstillingerne i rullegardinlisten Stil og knapperne til at vælge farver for at angive et farveskema.

Du kan angive et farveskema på en af de følgende måder:

- Vælg Fast farve fra rullegardinlisten Baggrundsstil for at angive en enkel farve for skrivebordsbaggrunden.

  For at vælge farven du ønsker, klik på knappen Farve. Dialogen Vælg en farve vises. Vælg en farve og klik på O.k.

- Vælg Vandret farveovergang fra rullegardinlisten Baggrundsstil. Denne indstilling opretter en farveovergangsefekt fra den venstre skærmkant til den højre skærmkant.

  Klik på knappen Venstre farve for at vise dialogen Vælg en farve. Vælg farven du ønsker skal fremgå ved den venstre kant.

  Klik på knappen Højre farve. Vælg farven du ønsker skal fremgå ved den højre kant.

- Vælg Lodret farveovergang fra rullegardinlisten Baggrundsstil. Denne indstilling opretter en farveovergangsefekt fra den øverste skærmkant til den nederste skærmkant.

  Klik på knappen Øverste farve for at vise dialogen Vælg en farve. Vælg farven du ønsker skal fremgå ved den øverste kant.

  Klik på knappen Nederste farve. Vælg farven du ønsker skal fremgå ved den nederste kant.

#### Præferencer for skrifttyper

Brug fanebladet Skrifttyper i præferenceværktøjet Udseende til at vælge hvilke skrifttyper, der bruges i forskellige dele af skrivebordet, og måden skrifttyper vises på skærmen.

##### Valg af skrifttyper

Skrifttypeknapen viser navnet på skrifttypen og dens punktstørrelse. Navnet vises også i fed, kursiv eller normal type.

For at ændre skrifttypen klikkes på skrifttypeknappen. Dialogen til valg af skrifttype vises. Vælg skriftfamilie, stil og punktstørrelse fra listerne. Området med forhåndsvisning viser dit aktuelle valg. Klik O.k. for at acceptere ændringen og opdatere skrivebordet.

Du kan vælge skrifttyper for de følgende dele af skrivebordet:

Programskrifttype

  Denne skrifttype bruges i menuerne, værktøjslinjerne og dialogboksene for programmer.

Dokumentskrifttype

  Denne skrifttype bruges til at vise dokumenter i programmer.

  I nogle programmer kan du overskrive dette valg i programmets præferencedialog.

Skrivebordsskrifttype

  Denne skrifttype bruges i ikonetiketter på skrivebordet.

Skrifttype for vinduestitel

  Denne skrifttype bruges i titellinjerne for vinduer.

Skrifttype for fast bredde

  Denne skrifttype bruges i Terminalprogrammet og programmer der vedrører programmering.

##### Optegning af skrifttype

Du kan angive de følgende indstillinger relateret til hvordan skrifttyper vises på skærmen:

Optegning

  Vælg en af de følgende indstillinger for at angive hvordan skrifttyper skal optegnes på din skærm:

  - Monochrome: Optegner skrifttyper kun i sort/hvid. Kanterne på tegnene kan være takkede i nogle tilfælde på grund af at tegnene ikke kantudjævnes. Kantudjævning er en effekt som anvendes på tegnenes kanter for at gøre tegnets udseende blødere.

  - Bedste udseende: Kantudjævn skrifttyper hvor muligt. Brug denne indstilling for Cathode Ray Tube-skærme (CRT).

  - Bedst kontrast: Justerer skrifttyper til den skarpeste muligt kontrast og kantudjævner også skrifttyper, så tegnene har bløde kanter. Denne indstilling kan forbedre tilgængeligheden for MATE-skrivebordet for brugere med nedsat syn.

  - Subpixel smoothing (LCD'er): Bruger teknikker som udnytter udseendet i individuelle Liquid Crystal Display-billedpunkter (LCD) til at optegne bløde skrifttyper. Brug denne indstilling for LCD- eller fladskærme.

Detaljer

  Klik på denne knap for at angive yderligere detaljer om hvordan skrifttyper optegnes på din skærm.

  - Opløsning (punkter per tomme): Brug rulleboksen til at angive opløsningen når din skærm optegner skrifttyper.

  - Blødgøring: Vælg en af indstillingerne for at angive hvordan skrifttyper skal kantudjævnes.

  - Hinting: Hinting er en skriftoptegningsteknik, som forbedrer kvaliteten for skrifttyper ved små størrelser og ved lave skærmopløsninger. Vælg en af indstillingerne for at specificere hvordan hindting skal bruges på dine skrifttyper.

  - Delpunktsorden: Vælg en af indstillingerne for at angive delpunktsfarveorden for dine skrifttyper. Brug denne indstilling for LCD- eller fladskærme.

#### Grænsefladepræferencer

Du kan bruge fanebladet Grænseflade i præferenceværktøjet Udseende til at tilpasse udseendet på menuer, menulinjer og værktøjslinjer for programmer, som er en del af MATE.

Mens du laver ændringer til indstillingerne opdateres vinduet med forhåndsvisningen. Det gør, at du kan se ændringerne hvis ingen programvinduer er åbne i øjeblikket.

Vis ikoner i menuer

  Vælg denne indstilling for at vise et ikon ved siden af elementer i programmenuer og panelmenuen. Ikke alle menuelementer har et ikon.

Menugenvejstaster der kan redigeres

  Valg af denne indstilling gør at du kan definere nye tastaturgenveje for menuelementer.

  For at ændre et programs genvejstast, åbn menuen og med musemarkøren på menuelementet du ønsker at ændre, tyrk på den nye kombination af taster. For at fjerne en genvejstast, tryk Slet tilbage eller Slet.

  Når du bruger denne funktion, så får du ikke en advarsel, hvis tildelingen af en ny genvejstast til en kommando også fjerner den fra en anden kommando.

  Der er ingen måde at gendanne den oprindelige tastaturgenvej for en kommando.

  Denne funktion vedligeholder ikke genveje som normalt er ens for alle programmer, såsom Ctrl C for kopiering. Dette kan medføre uoverensstemmelser i dine MATE-programmer.

Etiketter for værktøjslinjeknapper

  Vælg en af de følgende indstillinger for at angive hvad der skal vises på værktøjslinjerne i dine MATE-overholdende programmer:

  - Tekst under ikoner: Vælg denne indstilling for at vise værktøjslinjerne med tekst samt et ikon på hver knap.

  - Tekst ved siden af ikoner: Vælg denne indstilling for at vise værktøjslinjerne kun med et ikon på hver knap og med tekst på de vigtigste knapper.

  - Kun ikoner: Vælg denne indstilling for at vise værktøjslinjerne kun med et ikon på hver knap.

  - Kun tekst: Vælg denne indstilling for at vise værktøjslinjerne kun med tekst på hver knap.

### Vinduespræferencer

Brug præferenceværktøjet Vinduer til at tilpasse opførelsen for vinduer for MATE-skrivebordet.

viser vinduespræferencerne du kan ændre.

#### Vinduespræferencer

Dialogelement | Beskrivelse
--- | ---
Vælg vinduer når musen bevæger sig over dem | Vælg denne indstilling for at give fokus til et vindue når du peger på det vindue. Vinduet bevarer fokus indtil du peger på et andet vindue.
Hæv valgte vinduer efter et interval | Vælg denne indstilling for at hæve vinduerne i et kort tidsrum efter at vinduet modtager fokus.
Interval før hævning | Angiv intervallet før et vindue, som har modtaget fokus, hæves.

Dobbeltklik på titellinjen før udførsel af denne handling

Vælg opførelsen du ønsker skal ske når du dobbeltklikker på en vinduetitellinje. Vælg en af de følgende muligheder:

- Maksimer: Maksimerer vinduet.

- Maksimer lodret: Maksimer vinduet lodret uden at ændre på højden.

- Maksimer vandret: Maksimerer vinduet vandret uden at ændre på højden.

- Minimer: Minimerer vinduet.

- Rul op: Rul vinduet op.

- Intet: Gør intet.

Hvis et vindue allerede er maksimeret eller rullet op, så vil et dobbeltklik på titellinjen returnere vinduet til sin normale tilstand.

For at flytte et vindue, tryk og hold denne tast nede og fang så vinduet | Vælg tasten at trykke og holde når du trækker et vindue for at flytte vinduet.

Positionen af tasterne Control, Alt og Super på tastaturet kan ændres i dialogen for tastaturlayoutindstillinger, se .

### Indstillinger for pauseskærm

En pauseskærm viser billeder i bevægelse på din skærm, når din computer ikke er i brug. Pauseskærme hjælper også ældre skærme med ikke at blive ødelagt af, at det samme billede vises i længere tidsperioder. For at afslutte pauseskærmen og returnere til skrivebordet, flyt musen eller tryk på tastaturet.

Brug præferenceværktøjet Pauseskærm til at angive typen af pauseskærm, tid før pauseskærmen starter og om det kræver en adgangskode at returnere til skrivebordet.

Du kan ændre de følgende indstillinger:

Pauseskærm

  Vælg Pauseskærmtemaet fra listen. En reduceret version af det valgte pauseskærmtema vises. Tryk Forhåndsvis for at vise det valgte tema på hele skærmen. Under forhåndsvisning, brug piletasterne øverst i skærmen til at gå igennem listen med pauseskærmtemaer.

  - Temaet Sort skærm viser intet billede og alene en sort skærm.

  - Temaet Vilkårlig vælger en pauseskærm vilkårligt fra listen.

  Hvilke pauseskærme der vises i resten af listen afhænger af din distributør eller leverandør.

Betragt computeren som værende i tomgang efter ...

  Din computer går i tomgang efter dette tidsrum uden inddata fra dig, såsom bevægelse af musen eller indtastning. Dette kan påvirke strømhåndteringen (skærmen slukker måske) eller lynbeskeder (programmerne angiver måske din status som »ude«). Brug skyderen til at angive tidslængden i minutter eller timer.

Aktiver pauseskærm når computeren er ledig

  Vælg denne indstilling for at starte pauseskærmen efter det angivne tidsinterval.

Lås skærmen når pauseskærmen er aktiv

  Når du vælger denne indstilling, så vil pauseskærmen anmode dig om din adgangskode, når du returnerer til skrivebordet. For yderligere om låsning af din skærm, se .

## Internet og netværk

### Netværksindstillinger

Netværksindstillinger gør det muligt at angive den måde dit system forbinder sig til andre computere på internettet.

Du vil blive spurgt om administratoradgangskoden når du starter Netværksindstillinger. Dette er fordi ændringerne udført med dette værktøj vil påvirke hele systemet.

#### Kom i gang

Hovedvinduet Netværksindstillinger indeholder fire faneopdelte sektioner:

Forbindelser

  Viser alle netværksgrænseflader, gør det muligt at ændre deres indstillinger.

Generelt

  Gør det muligt at ændre dit systems værtsnavn og domænenavn.

DNS

  Indeholder to sektioner, DNS-serverne er hvad din computer bruger til at slå IP-adressen op fra domænenavnene. Søgedomænerne er standarddomænerne hvori dit system vil søge efter en vært når intet domæne er angivet.

Værter

  Viser listen over aliasser til at tilgå andre computere.

#### Forbrug

##### For at ændre forbindelsesindstillinger

I sektionen Forbindelser vælges den grænseflade du ønsker at ændre og tryk så på knappen Egenskaber, afhængig af grænsefladen vil du kunne ændre forskellige data.

Ethernet- og IRLAN-grænseflader

  Du kan ændre den måde grænsefladen er konfigureret (DHCP eller manuelt), hvis grænsefladen er konfigureret manuelt, du kan også ændre IP-adressen for grænsefladen, netmaske og adgangspunkt.

Trådløse grænseflader

  Du kan ændre måden grænsefladen er konfigureret (DHCP eller manuelt), hvis grænsefladen er konfigureret manuelt, så kan du også ændre grænsefladens IP-adresse, netmask og adgangspunkt, du kan også ændre netværksnavnet (ESSID) for denne grænseflade.

Parallel linje-grænseflader

  Du kan ændre grænsefladens IP-adresse, samt den eksterne IP-adresse.

PPP/modem-grænseflader

  Du kan ændre modemenheden, om du ønsker at den skal ringe via toner eller pulse, modemets lydstyrke, telefonnummeret, brugernavnet og adgangskoden som din ISP gav og andre avancerede indstillinger for PPP.

##### For at aktivere eller deaktivere en grænseflade

I sektionen Forbindelser, aktiver eller deaktiver afkrydsningsboksen ved siden af grænsefladen.

##### For at ændre dit værtsnavn og domænenavn

I sektionen Generelt, ændres tekstboksene for værtsnavnet eller domænenavnet.

##### For at tilføje en ny domænenavnserver

I sektionen DNS-servere, tryk på knappen Tilføj og udfyld listerækken med den nye domænenavnserver.

##### Slette en domænenavneserver

I sektionen DNS-servere vælges en DNS IP-adresse fra listen og der trykke på knappen Slet.

##### For at tilføje et nyt søgedomæne

I sektionen Søgedomæner, tryk på knappen Tilføj og udfyld den nye listerække med det nye søgedomæne.

##### Slette et søgedomæne

I sektionen Søgedomæner vælges et søgedomæne fra listen og der trykkes på knappen Slet.

##### For at tilføje et nyt værtsalias

I afsnittet Værter, tryk på knappen Tilføj og tast en IP-adresse og aliasserne som vil pege mod den i vinduet som vises.

##### For at ændre et værtsalias

I afsnittet Værter, vælg et alias, tryk på knappen Egenskaber fra listen og ændre aliasindstillingerne i vindues som vises.

##### Sletning af et værtsalias

I afsnittet Værter, vælg et alias fra listen og tryk på knappen Slet.

##### Gem din nuværende netværkskonfiguration som en »Placering«

Tryk på knappen Tilføj ved siden af menuen Steder, angiv placeringensnavnet i vinduet som vises.

##### For at slette et sted

Tryk på knappen Fjern ved siden af menuen Steder, den valgte profil vil blive slettet.

##### For at skifte til et sted

Vælg et sted fra menuen Steder hele konfigurationen vil blive skiftet automatisk til det valgte sted.

### Indstillinger for netværksproxy

Indstillinger for netværksproxy gør det muligt at konfigurere hvordan dit system forbinder til internettet.

Du kan konfigurere MATE-skrivebordet til at forbinde til en proxyserver, og angive detaljerne for proxyserveren. En proxyserver er en server som opfanger forespørgsler til en anden server, og opfylder selve forespørgslen, hvis den kan. Du kan indtaste domænenavnet eller Internet Protocol-adressen (IP) for proxyserveren. Et domænenavn er en unik alfabetisk identifikator for en computer på et netværk. En IP-adresse er en unik numerisk identifikator for en computer på et netværk.

Da det er muligt, at du kan få brug for at anvende forskellig proxykonfiguration forskellige steder, gør Indstillinger for netværksproxy det muligt at definere separate proxykonfigurationer og skifte mellem dem via rullegardinet Sted øverst i billedet. Vælg Nyt sted for at oprette en proxykonfiguration for et nyt sted. Steder kan fjernes via knappen Slet sted i bunden af vinduet.

Direte internetforbindelse

  Vælg denne indstilling for at forbinde til internettet uden en proxyserver.

Manuel proxykonfiguration

  Vælg denne indstilling for at forbinde til internetet via en proxyserver og konfigurere proxyindstillingerne manuelt.

  HTTP-proxy

    Indtast domænenavnet eller IP-adressen for proxyserveren, når du anmoder om en HTTP-tjeneste. Indtast portnummeret for HTTP-tjenesten på proxyserveren i feltet Port.

    Hvis HTTP-proxyserveren kræver godkendelse, så klik på knappen Detaljer for at indtaste dit brugernavn og din adgangskode.

  Sikker HTTP-proxy

    Indtast domænenavnet eller IP-adressen for proxyserveren, når du anmoder om en sikker HTTP-tjeneste. Indtast portnummeret for den sikre HTTP-tjeneste på proxyserveren i feltet Port.

  FTP-proxy

    Indtast domænenavnet eller IP-adresse for proxyserveren der skal bruges når du anmoder om en FTP-tjeneste. Indtast portnummeret for FTP-tjenesten på proxyserveren i feltet Port.

  Sokkelvært

    Indtast domænenavnet eller IP-adressen for sokkelværten at anvende. Indtast portnummeret for Socksprotokollen på proxyserveren i feltet Port.

Automatisk proxykonfiguration

  Vælg denne indstilling hvis du ønsker at forbinde til internettet via en proxyserver og du ønsker at konfigurere proxyserveren automatisk.

  Automatisk proxykonfiguration fungerer via såkaldte PAC-filer, som din browser henter fra en internetserver. Hvis du ikke angiver adressen for en PAC-fil i feltet URL til autokonfiguration, så vil din browser forsøge at finde en automatisk.

  URL til autokonfiguration

    Indtast adressen for en PAC-fil, som indeholder informationen krævet for at konfigurere proxyserveren automatisk.

Angiv hvilke værter der ikke skal bruge proxyen i Ignorer værtsliste i fanebladet Ignorerede værter. Når du tilgår disse værter, vil du forbinde direkte til internettet uden en proxy.

### Eksterne skrivebordspræferencer

Præferenceværktøjet Eksternt skrivebord gør, at du kan dele en MATE-skrivebordssession mellem flere brugere og angive præferencer for sessionsdeling.

viser præferencerne for sessionsdeling du kan angive. Disse præferencer har en direkte påvirkning på sikkerheden for dit system.

#### Præferencer for sessionsdeling

Dialogelement | Beskrivelse
--- | ---
Tillad andre brugere at se dit skrivebord | Vælg denne indstilling for at aktivere at eksterne brugere kan se din session. Alle handlinger via tastatur, markør og udklipsholder fra den eksterne bruger ignoreres.
Tillad andre brugere at kontrollere dit skrivebord | Vælg denne indstilling for at tillade andre adgang til og kontrol af din session fra en ekstern placering.

Når en bruger forsøger at se og kontrollere dit skrivebord

Vælg de følgende sikkerhedstiltag når en bruger forsøger at se eller kontrollere din session:

- Anmod om bekræftelse: Vælg denne indstilling hvis du ønsker at eksterne brugere skal bede om din bekræftelse, når de ønsker at dele din session. Denne indstilling gør, at du er opmærksom på andre brugere, der forbinder til din session. Du kan også bestemme hvilket tidsinterval, der er tilladt for den eksterne bruger.

- Kræv at brugeren indtaster denne adgangskode: Vælg denne indstilling for at godkende den eksterne bruger hvis godkendelse kræves. Denne indstilling tilbyder et ekstra sikkerhedsniveau.

Adgangskode | Indtast adgangskoden som klienten, der forsøger at se eller kontrollere din session skal indtaste.

## Udstyr

### Indstillinger for tastatur

Brug præferenceværktøjet Tastatur til at ændre præferencer for automatisk gentagelse for dit tastatur og konfigurere pauseindstillinger.

For at åbne værktøjet , klik på knappen Tilgængelighed.

#### Indstillinger for tastatur

Brug fanebladet Generelt til at angive generelle tastaturpræferencer.

viser tastaturpræferencerne du kan ændre.

##### Indstillinger for tastatur

Dialogelement | Beskrivelse
--- | ---
Tastetrykgentagelse når tast holdes nede | Vælg denne indstilling for at aktivere tastaturgentagelse. Hvis tastaturgentagelse er aktiveret vil handlingen associeret med tasten udføres gentagende gange, når du trykker og holder en tast nede. For eksempel, hvis du trykker og holder en tegntast nede, så skrives tegnet gentagende gange.
Forsinkelse | Vælg forsinkelsen fra tidspunktet du trykker på en tast til tidspunktet som handlingen gentager.
Hastighed | Vælg hastigheden hvormed handlingen gentages.
Markør blinker i tekstbokse og felter | Vælg denne indstilling for at aktivere at markøren blinker i felter og tekstbokse.
Hastighed | Brug skyderen til at angive hastigheden som markøren blinker i felter og tekstbokse.
Tast for at teste indstillinger | Testområdet er en interaktiv grænseflade, så du kan se hvordan tastaturindstillingerne påvirker visningen mens du taster. Tast tekst i testområdet for at teste effekten af dine indstillinger.

#### Præferencer for tastaturlayout

Brug fanebladet Layout til at angive dit tastaturs sprog samt producent og model for dit tastatur.

Dette gør, at MATE kan gøre brug af de specielle medietaster på dit tastatur, og vise de korrekte tegn for dit tastaturs sprog.

Tastaturmodel

  Brug gennemseknappen (navngivet med den aktuelt valgte tastaturmodel) for at vælge en anden tastaturproducent og model.

Separat layout for hvert vindue

  Når denne indstilling vælges, så har hvert vindue sit eget tastaturlayout. Ændring til et andet layout vil kun påvirke det nuværende vindue.

  Dette gør det muligt at taste med et russisk tastaturlayout i en tekstbehandling, skift så til din internetbrowser og tast med et engelsk tastaturlayout, for eksempel.

Valgte layout

  Du kan skifte mellem valgte layout for at ændre tegnene dit tastatur laver når du taster. For at tilføje et layout, klik Tilføj. Du kan have op til fire layout. For at fjerne et layout, vælg det og tryk Fjern.

  Brug panelprogrammet Tastaturindikator for at skifte mellem tastaturlayout.

  For at tilføje et layout til listen over valgte layout klikkes der på knappen Tilføj. Den åbner en dialog til at vælge layout, hvor de kan vælge et layout efter land eller efter sprog.

Klik på Nulstil til standarder for at gendanne alle indstillinger for tastaturlayout til deres oprindelige tilstand for dit system og sprogindstilling.

Klik på knappen Layoutindstillinger for at åbne dialogen Indstillinger for tastaturlayout.

#### Indstillinger for tastaturlayout

Dialogen Indstillinger for tastaturlayout har indstillinger for opførelsen hos modifikationstasterne og bestemte genvejsindstillinger.

Udvid hver gruppeetiket for at vise de tilgængelige indstillinger. En etiket i fed skrift indikerer at indstillingerne i gruppen er blevet ændret fra standardindstillingen.

Indstillingerne i denne dialog afhænger af det X-vinduessystem du anvender. Ikke alle af de følgende indstillinger er nødvendigvis tilgængelig på dit system og alle indstillingerne fungerer måske ikke på dit system.

Tilføjelse af Euro-tegnet til bestemte taster

  Brug disse indstillinger for at tilføje Eurovalutasymbolet € til en tast som tredjeniveautegn. For at tilgå dette symbol, skal du tildele en tredjeniveauvælger.

Alt/Win-tastens opførsel

  Denne indstillingsgruppe gør det muligt at tildele opførelsen fra Unix-modifikationstasterne Super, Meta og Hyper til tasterne Alt og Windows på dit tastatur.

CapsLock-tastens opførsel

  Denne gruppe har flere indstillinger for tasten Caps Lock.

Compose-tastens position

  Compose-tasten gør det muligt at kombinere to tastetryk for at lave et enkelt tegn. Dette bruges til at oprette tegn med accent som ellers måske ikke er på dit tastaturlayout. For eksempel, tryk på Compose-tasten, så ', så e for at taste tegnet e-acute.

Control-tastens position

  Brug denne gruppe af indstillinger til at angive placeringen af Ctrl-tasten for at matche layoutet på ældre tastaturer.

Group Shift/Lock-opførsel

  Vælg taster eller tastekombinationer for at skifte dit tastaturlayout.

Diverse kompatibilitetsindstillinger
  Skift med numerisk tastatur fungerer som i MS Windows.

    Med denne indstilling valgt, vil brug af Skift sammen med taster på det numeriske tastatur når NumLock er deaktiveret udvide den nuværende markering.

    Når denne indstilling ikke er valgt, så brug Skift med taster på det numeriske tastatur for at opnå det modsatte af den nuværende opførsel for den tast. For eksempel, når NumLock er deaktiveret fungerer tasten 8 som en pil op. Tryk på Skift 8 for at skrive et »8«.

  Specielle taster (Ctrl+Alt+<key>) håndteret på en server.

    Vælg denne indstilling for at bestemte genvejstaster sendes til X-vinduessystemet i stedet for at blive håndteret af MATE.

Tredje niveau-vælgere

  En tast på tredje niveau gør, at du kan hente et tredje tegn fra en tast, på samme måde som et tryk på Skift med en tast laver et andet tegn en ved at trykke tasten alene.

  Brug denne gruppe til at vælge en tast du ønsker skal fungere som en tredjeniveaus modifikationstast.

  Et tryk på tredje niveau-tasten og Skift laver et fjerde tegn fra en tast.

  Det tredje og fjerde niveau for tegn på dit tastaturlayout er vist i layoutvisningsvinduet Tastaturindikator.

Brug tastatur-LED til at vise alternative gruppe.

  Brug denne indstilling til at angive at en af lysindikatorerne på dit tastatur skal indikere, når et alternativt layout er i brug.

  Det valgte tastaturlys vil ikke længere indikere sin standardfunktion. For eksempel vil Caps Lock-lyset ikke reagerer på Caps Lock-tasten.

#### Præferencer for tastaturtilgængelighed

Fanebladet Tilgængelighed gør at du kan angive indstillinger såsom filtrering af tilfældige tastetryk og brug af genvejstatser uden at skulle holde flere taster nede på samme tid. Disse funktioner er også kendt som AccessX.

Dette afsnit beskriver hver af præferencerne du kan angive. For en mere opgaveorienteret beskrivelse af tastaturtilgængelighed, se Tilgængelighedsvejledningen for MATE-skrivebordet.

viser tilgængelighedspræferencerne du kan ændre.

##### Tilgængelighedspræferencer

Dialogelement | Beskrivelse
--- | ---
Tilgængelighedsfunktioner kan aktiveres/deaktiveres med genvejstaster | Vælg denne indstilling for at vise et ikon i påmindelsesområdet, som tilbyder hurtig adgang til tilgængelighedsfunktioner.
Simuler samtidige tastetryk | Vælg denne indstilling for at udføre flere samtidige tastaturtryk ved at trykke på tasterne i sekvens. Alternativt, for at aktivere blivende taster-funktionen, tryk på Skift fem gange.
Deaktiver blivende taster hvis to taster tastes samtidig | Vælg denne indstilling for at angive at når du trykker to taster ned samtidigt, så kan du ikke længere trykke taster ned i sekvens for at udføre flere samtidige tastetryk.
Accepter kun lange tastetryk | Vælg denne indstilling for at kontrollere tidsperioden du skal trykke og holde en tast ned i før accept. Alternativt for at aktivere langsomme nøgler, tryk og hold Skift i otte sekunder.
Forsinkelse | Brug skyderen til at angive tidsperioden som du skal trykke og holde en tast nede i før accept.
Ignorer hurtige dobbelt tastetryk | Vælg denne indstilling for at acceptere et tastetryk og kontroller karakteristik for tastegentagelser for tastaturet.
Forsinkelse | Brug skyderen til at angive intervallet der skal ventes efter det første tastetryk før den automatiske gentagelse af en tast.
Tast for at teste indstillinger | Testområdet er en interaktiv grænseflade, så du kan se hvordan tastaturindstillingerne påvirker visningen mens du taster. Tast tekst i testområdet for at teste effekten af dine indstillinger.

For at konfigurere lydmeddelelser for tastaturets tilgængelighedsfunktioner vælges knappen Lydtilbagemelding. Det åbner vinduet Lydtilbagemedling for tastaturtilgængelighed.

#### Lydtilbagemelding for tastaturtilgængelighed

Konfigurer lydtilbagemelding for tastaturtilgængelighedsfunktioner.

viser lydtilbagemeldingspræferencer som du kan ændre.

##### Lydtilbagemeldingspræferencer

Dialogelement | Beskrivelse
--- | ---
Bip når tilgængelighedsfaciliteter aktiveres/deaktiveres | Vælg denne indstilling for en hørbar indikation, når en funktion såsom blivende taster eller langsomme taster aktiveres, eller deaktiveres.
Bip når der trykkes på en skiftetast | Vælg denne indstilling for en hørbar indikation af et tryk på en skiftetast. Du hører et bip, når skiftetasten aktiveres. Du hører to bip når en tastetryk deaktiveres.
Bip når der trykkes på en modifikationstast | Vælg denne indstillinger for en hørbar indikation når du trykker på en modifikationstast.
Bip når der trykkes på en tast | Vælg denne indstilling for en lydindikation når en tast trykkes ned.
Bip når en tast er accepteret | Vælg denne indstilling for en lydindikation når en tast er accepteret.
Bip når en tast afvises | Vælg denne indstilling for en lydindikation når en tast afvises.

#### Præferencer for musetaster

Indstillingerne i fanebladet Musetaster lader dig konfigurere tastaturet som en erstatning for musen.

viser præferencerne for musetasterne, som du kan ændre.

##### Præferencer for pause

Dialogelement | Beskrivelse
--- | ---
Markøren kan styres med numerisk tastatur | Brug denne indstilling for at lave det numeriske tastatur emulere musehandlinger. Listen over tater og deres ækvivalenser er i MATE-skrivebordets tilgængelighedsvejledning under overskriften For at aktivere tastaturemulering af musen.
Acceleration | Brug skyderen til at angive hvor lang tid det tager markøren at accelerere til maksimal hastighed.
Hastighed | Brug skyderen til at angive den maksimale hastighed som markøren flytter sig med på skærmen.
Forsinkelse | Brug skyderen til at angive tidsperioden som der skal være efter et tastetryk, før markøren flytter sig.

#### Præferencer for pause

Konfigurer præferencer for tastepause så MATE husker dig på at holde pause, når du har brugt tastaturet og musen i lang tid. Under en tastepause vil skærmen være låst.

viser hvilke pausepræferencer du kan ændre.

##### Præferencer for pause

Dialogelement | Beskrivelse
--- | ---
Lås skærm for at fremtvinge en pause | Vælg denne indstilling for at låse skærmen, når en pause er krævet.
Arbejdsinterval varer | Brug rulleboksen til at angive hvor lang tid du kan arbejde før en pause skal foretages.
Pauseinterval varer | Brug rulleboksen til at angive længden på dine pauser.
Tillad udskydelse af pauser | Vælg denne indstilling hvis du vil kunne udskyde pauser.

Hvis du stopper med at bruge tastaturet og musen i en tidsperiode svarende til indstillingen Pauseinterval, så vi den nuværende arbejdsperiode blive nulstillet.

### Indstillinger for mus

Med præferenceværktøjet Mus kan du:

- konfigurer din mus for brug med højrehånden eller venstrehånden,

- angiv hastigheden og følsomhed for musebevægelser,

- konfigurer musens tilgængelighedsfunktioner.

#### Generelle indstillinger for musen

Brug fanebladet Generelt til at angive om museknapperne er konfigureret for brug med venstre hånd eller højre hånd og konfigurer hastigheden og sensitiviteten på din mus.

viser de generelle musepræferencer, du kan ændre.

##### Præferencer for museknap

Dialogelement | Beskrivelse
--- | ---
Højrehåndet | Vælg denne indstilling for at konfigurere din mus til brug med højre hånd. Når du konfigurerer din mus til brug med højre hånd, så er venstre museknap den primære knap og den højre museknap er den sekundære knap.
Venstrehåndet | Vælg denne indstilling for at konfigurere din mus til brug med venstre hånd. Når du konfigurerer din mus til brug med venstre hånd, så vendes funktionerne for den venstre og højre museknap.
Vis markørpositionen når Control-tasten trykkes ned | Vælg denne indstilling to at aktivere en animation for musemarkøren, når du trykker på og frigiver Control-tasten. Denne funktion kan hjælpe dig med at lokalisere musemarkøren. Placeringen af Control-tasten på tastaturet kan ændres i dialogen Indstillinger for tastaturlayout, se .
Acceleration | Brug skyderen til at angive hastigheden som musemarkøren skal bevæge sig med på skærmen, når du flytter din mus.
Følsomhed | Brug skyderen til at angive hvor følsom din musemarkør er på musebevægelser.
Tærskel | Brug skyderen til at angive afstanden du skal flytte et objekt før flyt-handlingen fortolkes som en træk og slip-handling.
Tidsudløb | Brug skyderen til at angive tidsmængden som kan forløbe mellem klik, når du dobbeltklikker. Hvis intervallet mellem det første og andet klik er længere end tiden angivet her, så fortolkes handlingen ikke som et dobbeltklik. Brug den lyse pære til at kontrollere sensitivitet for dobbeltklik: Pæren vil lyse kort op efter et klik, men forblive tændt ved et dobbeltklik.

#### Musens tilgængelighedspræferencer

Brug fanebladet Tilgængelighed til at konfigurere tilgængelighedsfunktioner, der kan hjælpe folk, der har det svært med præcis positionering af markøren eller med at trykke på musetasterne:

- Åbn en kontekstmenu ved at klikke på den primære museknap og holde den nede; dette er nyttigt for brugere, der kun kan manipulere en knap.

- Udfør forskellige typer af museknapklik via et program; dette er nyttigt for brugere som ikke kan manipulere knapper. Kliktyperne der kan udføres er:

  Enkeltklik

    Et enkelt klik med den primære museknap

  Dobbeltklik

    Et dobbeltklik for den primære museknap

  Trækkeklik

    Et klik som starter en træk-operation

  Sekundært klik

    Et enkelt klik med den sekundære museknap

viser musens tilgængelighedspræferencer som du kan ændre:

##### Præferencer for musebevægelse

Dialogelement | Beskrivelse
--- | ---
Udløs sekundært klik ved at holde den primære tast nede | Vælg denne indstilling for at aktivere simuleret sekundære klik ved at trykke på den primære museknap i et udvidet tidsrum.
Forsink skyder i afsnittet Simuleret sekundært klik | Brug skyderen til at angive hvor lang tid den primære knap skal være trykket ned for at simulere et sekundært tryk.
Foretag klik når markørbevægelsen stopper | Vælg denne indstilling for automatisk at aktivere klik når musen stopper. Brug de yderligere præferencer i afsnittet Hvileklik til at konfigurere hvordan kliktypen vælges.
Forsink skyder i afsnittet Hvileklik | Brug skyderen til at angive hvor lang tid markøren skal være i pause før et automatisk klik bliver udløst.
Bevægelsestærskel-skyder | Brug skyderen til at angive hvor meget markøren må bevæge sig for stadig at anses for at være i pause.
Vælg kliktype på forhånd | Vælg denne indstilling for at vælge kliktypen at udføre fra et vindue eller et panelprogram.
Vis kliktypevindue | Når denne indstilling er aktiveret, kan de forskellige kliktyper (enkelt klik, dobbelt klik, trækkeklik eller sekundært klik) vælges i et vindue. Panelprogrammet Hvileklik kan bruges i stedet for vinduet.
Vælg kliktype med musebevægelser | Vælg denne indstilling for at vælge kliktypen ved at flytte musen i en bestemt retning. De fire bokse nedenfor denne indstilling gør det muligt at tildele retninger til forskellige kliktyper. Bemærk at hver retning kun kan bruges for en kliktype.
Enkeltklik | Vælg retningen der udløser et enkelt klik.
Dobbeltklik | Vælg retningen der udløser et dobbeltklik.
Trækkeklik | Vælg retningen der udløser et trækkeklik.
Sekundært klik | Vælg retningen der udløser et sekundært klik.

### Skærme

Brug Skærmpræferencer til at konfigurere skærmene, som din computer bruger.

På de fleste bærbare tastaturer ka ndu bruge tastegenvejen Fn F7 til at løbe igennem flere typiske skærmkonfigurationer uden at starte Skærmpræferencer.

Træk de grafiske repræsentationer af skærmene i den øvre venstre del af vinduet for at angive hvordan dine skærme er opsat. Skærmpræferencer viser små etiketter i det øverste venstre hjørne af hver skærm for at hjælpe dig med at identificere hvilket rektangel, der svarer til hvilken skærm.

Ændringer du foretager i Skærmpræferencer får ikke effekt med mindre du klikker på knappen Anvend. Indstillinger vil returnere til deres tidligere indstillingere med mindre du bekræfter ændringerne. Dette er for at forhindre at dårlige skærmindstillinger gør din computere ubrugelig.

Samme billede på alle skærme

  Når denne indstilling er valgt, så vil hel dit skrivebord passe på en enkelt skærm, og hver skærm vil vise den samme kopi af dit skrivebord. Når den ikke er valgt, så dækker dit skriveborde flere skærme og hver skærm viser kun en del af hele dit skrivebord.

Registrer skærme

  Klik på denne knap for at finde skærme som for nylig er blevet tilføjet eller tilsluttet.

Vis skærme i panel

  Når denne indstilling vælges så vil et ikon blive placeret på dit panel, så du hurtigt kan ændre bestemte indstillinger uden at åbne Skærmindstillinger.

Den følgende liste forklarer indstillingerne du kan angive for hver skærm. Den valgte skærm er den hvis grafiske repræsentation har en fed sort omkreds. Det er også indikeret ved baggrundsfarven for den valgte etiket.

Aktiveret / Deaktiveret

  Individuelle skærme kan fuldstændig deaktiveres ved at vælge Deaktiveret.

Opløsning

  Vælg opløsningen for den valgte skærm fra rullegardinet. Opløsning henviser til antallet af billedpunkter på skærmen. En større opløsning medfører at mere kan fremgå af skærmen, men at alt vil være mindre.

Opdateringshastighed

  Vælg opdateringshastighed for den valgte skærm fra rullegardinet. Opdateringshastigheden bestemmer hvor ofte computeren optegner skærmen. En for lav opdateringshastighed (under 60) gør, at skærmen blinker og kan medføre gene for dine øjne. Dette er et mindre problem på LCD-skærme.

Rotation

  Vælg rotationen for den valgte skærm. Denne indstilling er ikke understøttet på alle grafiske kort.

### Lydindstillinger

Præferenceværktøjet Lyd gør det muligt at kontrollere enheder og lydstyrke for lydindgange og udgange. Du kan også angive hvilke lyde, der skal afspilles, når bestemte hændelser opstår.

Du kan tilpasse indstillingerne for præferenceværktøjet Lyd i de følgende funktionsområder:

- Lydhændelser

- Indgang

- Udgang

Du kan ændre den samlede lydstyrke på udgangen via skyderen Afspilningslydstyrke øverst i vinduet. Afkrydsningsboksen Stilhed gør det muligt midlertidigt at undertrykke alle udgange uden at forstyrre den nuværende lydstyrke.

#### Indstillinger for lydeffekter

Et lydtema er en samling af lydeffekter som er assoceret til diverse hændelser, såsom åbning af en dialog, klik på en knap eller valg af et element i en menu. En af de mest prominente lydhændelser er Systemklokken som ofte indikerer en fejl ved tastaturtryk. Brug fanebladet Lydeffekter for præferenceværktøjet Lyd for at vælge et lydtema og ændre klokkens lyd.

viser de indstillinger for lydeffekter, som du kan ændre.

##### Indstillinger for lydeffekter

Dialogelement | Beskrivelse
--- | ---
Alarmlydstyrke-skyder | Brug skyderen Alarmlydstyrke til at kontrollere lydstyrken for hændelseslyde. Afkrydsningsboksen Stilhed gør det muligt midlertidigt at undertrykke lyd ved hændelser uden at ændre den nuværende lydstyrke.
Lydteam | Brug dette rullegardin til at vælge et anderledes lydtema. Vælg Ingen lyde for at deaktivere alle lydhændelser.
Vælg en alarmlyd-liste | Vælg en alternativ lyd for systemklokken fra denne liste. Valg af et element fra listen afspiller lyden.
Aktiver vindues- og knaplyde-afkrydningsboks | Deaktiver denne indstiiling hvis du ikke ønsker at høre lyde fra vinduesrelaterede hændelser (såsom fremkomsten af en dialog eller en menu) samt tastetryk.

#### Indstillinger for lydindgangen

Brug fanebladet Indgang for at angive dine præferencer for lydindgangen.

viser de præferencer for lydindgangen, som du kan ændre.

##### Indstillinger for lydindgangen

Dialogelement | Beskrivelse
--- | ---
Lydstyrke for indgang-skyder | Brug indgangslydstyrkens skyder til at kontrollere lydstyrken for indgangen. Afkrydsningsboksen Stilhed gør det muligt midlertidigt at undertrykke alle indgange uden at forstyrre det nuværende indgangsniveau.
Indgangsniveau | Visningen Indgangsniveau tilbyder visuel tilbagemeldning som hjælper med at vælge en egent lydstyrke for lydindgangen.
Vælg en enhed for lydindgang-liste | Vælg enheden som du ønsker at modtage lydindgangen fra.

Bemærk at lydstyrken på indgangen også kan kontrolleres med mikrofonikonet, som vises i påmindelsesområdet af panelet, når et program lytter efter en lydindgang.

#### Indstillinger for lydudgangen

Brug fanebladet Udgang for at angive dine præferencer for lydudgangen.

viser de præferencer for lydudgangen, som du kan ændre.

##### Indstillinger for lydudgangen

Dialogelement | Beskrivelse
--- | ---
Afspilningslydstyrke -skyder | Brug afspilningslydstyrkens skyder til at kontrollere den samlede lydstyrke for afspilning. Afkrydsningsboksen Stilhed gør det muligt midlertidigt at undertrykke alle udgange uden at forstyrre den nuværende lydstyrke. Bemærk at afspilningslydstyrkens skyder er placeret over det faneopdelte afsnit øverst i vinduet.
Vælg en enhed for lydudgang-liste | Vælg enheden som du ønsker at høre lydudgangen fra.
Balance-skyder | Brug skyderen Balance til at kontrollere venstre/højre balance for udgangsenheden, der har mere end en kanal (f.eks. stereo eller 5.1).

Bemærk at afspilningslydstyrken også kan kontrolleres med højtalerikonet, som vises i påmindelsesområdet for panelet.

#### Indstillinger for programlyd

Brug fanebladet Programmer til at kontrollere lydstyrken brugt af individuelle programmer.

Hvert program som i øjeblikket afspiller lyd identificeres via dets navn og ikon.

## System

### Sessionspræferencer

Præferenceværktøjet Sessioner gør det muligt at håndtere dine sessioner. Du kan angive sessionspræferencer og angive hvilke programmer, der skal starte op, når du starter en session. Du kan konfigurere sessioner til at gemme tilstanden for programmer i MATE-skrivebordet og gendanne tilstanden, når du starter en anden session. Du kan også bruge dette præferenceværktøj til at håndtere flere MATE-sessioner.

Du kan tilpasse indstillingerne for sessioner og opstartsprogrammer på de følgende funktionelle områder:

- Sessionsindstillinger

- Opstartsprogrammer

#### Angivelse af sessonspræferencer

Brug fanebladet Sessionsindstillinger til at håndtere flere sessioner, og til at angive præferencer for den nuværende session.

viser sessionsindstillinger, som du kan ændre.

##### Sessionsindstillinger

Dialogelement | Beskrivelse
--- | ---

Husk automatisk kørende programmer når der logges ud

Vælg denne indstilling hvis du ønsker, at sessionshåndteringen skal gemme tilstanden for din session, når der logges ud. Sessionshåndteringen gemmer de sessionshåndterede programmer, som er åbne, og indstilingerne associeret med de sessionshåndterede programmer, når du logger ud. Den næste gang du starter en session, starter programmerne automatisk, med de gemte indstillinger.

Husk de aktuelt kørende programmer | Vælg denne indstilling hvis du ønsker, at sessionshåndteringen skal gemme den nuværende tilstand for din session. Sessionshåndteringen gemmer de sessionshåndterede programmer, som er åbne og indstillingerne associeret med de sessionshåndterede programmer. Den næste gang du starter en session, starter programmerne automatisk med de gemte indstillinger.

#### Konfiguration af opstartsprogrammer

Brug fanebladet Opstartsprogrammer for præferenceværktøjet Sessioner til at angive ikke sessionshåndterede Opstartsprogrammer. Opstartsprogrammer er programmer, som starter automatisk, når du starter en session. Du angiver kommandoerne som afvikler de ikke sessionshåndterede programmer i fanebladet Opstartsprogrammer. Kommandoerne køres automatisk når du logger ind.

Du kan også starte sessionshåndterede programmer automatisk. For yderligere information, se .

viser præferencer for opstartsprogrammer, som du kan ændre.

##### Indstillinger for opstartsprogrammer

Dialogelement | Beskrivelse
--- | ---

Yderligere opstartsprogrammer

Brug denne tabel til at håndtere non-session-managed opstartsprogrammer på følgende måde:

- For at tilføje et opstartsprogram, klik på knappen Tilføj. Dialogen Nyt opstartsprogram vises. Indtast navnet på programmet i feltet Navn. Indtast så kommandoen til at starte programmet i feltet Kommando. Du kan også angive en kommentar i feltet Kommentar.

- For at redigere et opstartsprogram, vælg opstartsprogrammet, klik så på knappen Rediger. Dialogen Rediger opstartsprogram vises. Brug dialogen til at ændre kommandoen og opstartsrækkefølgen for opstartsprogrammet.

- For at slette et opstartsprogram, vælg opstartsprogrammet, klik så på knappen Fjern.