# Habilitats bàsiques

Aquest capítol us presenta les habilitats bàsiques que necessiteu per treballar amb l'escriptori MATE.

## Habilitats amb el ratolí

Aquesta secció descriu el que fan els botons del ratolí i el significat dels diferents punters.

Un ratolí és un dispositiu assenyalador que us permet moure el punter del ratolí a la pantalla. El punter del ratolí sol ser una fletxa petita amb la qual apunteu els objectes a la pantalla. En prémer un botó del ratolí, es realitzarà una acció particular sobre l'objecte sobre el qual es troba el punter del ratolí, en funció del botó que premeu.

### Convencions dels botons del ratolí

Botons

Les instruccions d'aquest manual són per als dispositius de ratolí amb tres botons, ratolins per a dretans, el tipus més comú. Si utilitzeu un altre tipus de ratolí o dispositiu assenyalador, haureu de tenir cura de localitzar els botons corresponents al vostre ratolí. Si utilitzeu un ratolí per esquerrans, consulteu el paràgraf de sota sobre com configurar l'orientació del ratolí.

Si establiu el dispositiu del vostre ratolí com a esquerrà, heu d'invertir les convencions dels botons del ratolí utilitzades en aquest manual. Normalment, això també implica la major part de la documentació i moltes aplicacions.

En alguns ratolins els hi falta el botó central. Si teniu un dispositiu de ratolí de dos botons, el vostre sistema pot estar configurat per utilitzar la pressió simultània per permetre l'emulació del botó central. Si està habilitada la pressió simultània, premeu simultàniament els botons esquerre i dret del ratolí, per simular el botó central del ratolí. El botó central no és necessari per utilitzar MATE.

Les convencions dels botons del ratolí utilitzades en aquest manual són les següents:

Botó esquerre del ratolí

  El botó que està al costat esquerre d'un dispositiu de ratolí. Aquest és el botó principal del ratolí, que s'utilitza per seleccionar, activar, prémer botons, etc. Quan se us indiqui que «feu clic», implica que haureu de fer clic amb el botó esquerre, tret que s'indiqui el contrari.

Botó central del ratolí

  El botó central d'un dispositiu de ratolí. En molts ratolins amb una roda de desplaçament, la roda de desplaçament es pot prémer cap avall per fer un clic amb el botó central del ratolí.

Botó dret del ratolí

  El botó que està al costat dret d'un dispositiu de ratolí. Sovint, aquest botó mostra un menú contextual per a l'objecte que està a sota del punter.

Utilitzeu les preferències del ratolí per invertir l'orientació del dispositiu del ratolí. A continuació, haureu d'invertir les convencions dels botons del ratolí utilitzades en aquest manual i en qualsevol altra documentació de MATE. Consulteu per obtenir més informació sobre com configurar les preferències del vostre ratolí.

### Accions del ratolí

Accions

Les següents convencions s'utilitzen en aquest manual per descriure les accions que preneu amb el ratolí:

Acció | Definició
--- | ---
Fer clic | Premeu i deixeu anar el botó esquerre del ratolí sense moure el ratolí.
Fer clic amb el botó esquerre | El mateix que fer clic. El terme «fer clic amb el botó esquerre» s'utilitza on hi pot haver confusió amb fer clic amb el botó dret.
Fer clic amb el botó central | Premeu i deixeu anar el botó central del ratolí sense moure el ratolí.
Fer clic amb el botó dret | Premeu i deixeu anar el botó dret del ratolí sense moure el ratolí.
Fer doble clic | Premeu i deixeu anar el botó esquerre del ratolí dues vegades ràpidament sense moure el ratolí. Podeu configurar la sensibilitat per fer doble clic amb el canvi de l'ajust temps d'espera del doble clic: consulteu per obtenir més informació.

Fer clic i arrossegar

Premeu i no deixeu anar el botó esquerre del ratolí, després moveu el ratolí amb el botó encara premut, i finalment deixeu anar el botó.

Arrossegar amb el ratolí s'utilitza en molts contexts diferents. Moure un objecte al voltant de la pantalla amb el ratolí. L'objecte es deixa anar a la ubicació on es deixa de prémer el botó del ratolí. Aquesta acció també s'anomena arrossegar i deixar anar. Fer clic a un element de la interfície per moure'l de vegades es diu agafar.

Per exemple, podeu canviar la posició d'una finestra arrossegant-ne la barra del títol, o moure un fitxer arrossegant la seva icona des d'una finestra i deixant-la caure en una altra.

El botó esquerre del ratolí normalment s'utilitza per realitzar accions d'arrossegament, tot i que el botó central del ratolí s'utilitza de vegades per a una acció alternativa d'arrossegament.

Fer clic i mantenir premut | Premeu i no deixeu anar el botó esquerre del ratolí.

Podeu realitzar les accions següents amb el ratolí:

Botó esquerre del ratolí

  - Seleccionar text.

  - Seleccionar elements.

  - Arrossegar elements.

  - Activar elements.

Botó central del ratolí

  - Enganxar text.

  - Moure elements.

  - Moure finestres al fons.

Botó dret del ratolí

  Utilitzeu el botó dret del ratolí per obrir un menú contextual per a un element, si pot aplicar al menú. Per a la majoria d'elements, també podeu utilitzar la drecera de teclat Maj F10 per obrir el menú contextual una vegada s'ha seleccionat l'element.

Per exemple, quan visualitzeu els fitxers al gestor de fitxers, seleccioneu un fitxer en fer-hi clic amb el botó esquerre del ratolí i obriu un fitxer en fer-hi doble clic amb el botó esquerre del ratolí. Fer clic amb el botó dret del ratolí farà aparèixer un menú contextual per aquest fitxer.

En la majoria de les aplicacions, podeu seleccionar text amb el botó esquerre del ratolí i enganxar-lo a una altra aplicació mitjançant el botó central del ratolí. Això s'anomena enganxar per selecció primària i funciona per separat de les operacions normals del porta-retalls.

Per seleccionar més d'un element, podeu mantenir premuda la tecla Ctrl per seleccionar diversos elements o mantenir premuda la tecla Maj per seleccionar un interval d'elements continus. També podeu arrossegar un quadre delimitador per seleccionar diversos elements, començant l'arrossegament a l'espai buit al voltant dels elements i deixant anar el ratolí fent un rectangle.

### Punters del ratolí

Punters

A mesura que utilitzeu el ratolí, pot canviar l'aparença del punter del ratolí. L'aparença del punter proporciona la retroacció sobre una operació, ubicació o estat determinat.

Es mostren els següents punters de ratolí a mesura que el vostre ratolí passa per damunt de diferents elements a la pantalla:

Els puters del ratolí seran diferents dels que es mostren aquí si utilitzeu un tema de punters diferent. El vostre distribuïdor o proveïdor pot haver establert un altre tema diferent per defecte.

Punter normal. Punter normal

  Aquest punter apareix durant l'ús normal del ratolí.

Punter ocupat. Punter ocupat

  Aquest punter apareix damunt d'una finestra que està ocupada realitzant una tasca. No podeu utilitzar el ratolí per donar cap entrada a aquesta finestra, però podeu anar a una altra finestra i treballar amb aquesta.

Punter de redimensió. Punter de redimensió

  Aquest punter indica que podeu agafar el control per canviar la mida de les parts de la interfície. Aquest apareix damunt de les vores de les finestres i damunt dels mànecs de canvi de mida entre els plafons en una finestra. La direcció de les fletxes indica en quina direcció es pot canviar la mida.

Punter de mà Punter de mà

  Aquest punter apareix quan passeu el cursor per sobre d'un hiperenllaç, per exemple en una pàgina web. Aquest punter indica que podeu fer clic a l'enllaç per carregar un document nou o realitzar una acció.

Punter de biga I Punter de biga I

  Aquest punter es mostra quan el ratolí està damunt del text que podeu seleccionar o editar. Feu clic per col·locar el cursor on voleu teclejar text o arrossegueu per seleccionar text.

Els següents punters de ratolí es mostren quan arrossegueu un element com ara un fitxer o un text. Indiquen el resultat de deixar de prémer el botó del ratolí per deixar anar l'objecte que es mou.

Punter de moviment. Punter de moviment

  Aquest punter indica que quan deixeu anar l'objecte, l'objecte es mou de la ubicació antiga a la nova.

Punter de còpia. Punter de còpia

  Aquest punter indica que quan deixeu anar l'objecte, es crea una còpia de l'objecte on el deixeu anar.

Punter d'enllaç simbòlic. Punter d'enllaç simbòlic

  Aquest punter indica que quan deixeu anar l'objecte, es crea un enllaç simbòlic a l'objecte on deixeu anar l'objecte. Un enllaç simbòlic és un tipus de fitxer especial que apunta a un altre fitxer o carpeta. Per obtenir més informació sobre això, consulteu .

Punter interrogant. Punter interrogant

  Aquest punter indica que quan deixeu anar l'objecte, se us donarà una opció de què fer. S'obrirà un menú que us permetrà triar quina operació voleu realitzar. Per exemple, podeu moure, copiar o crear un enllaç simbòlic.

No hi ha disponible cap punter. No hi ha disponible cap punter

  Aquest punter indica que no podeu deixar anar l'objecte a la ubicació actual. Deixar de prémer el botó del ratolí ara no tindrà cap efecte: l'objecte arrossegat tornarà a la seva ubicació inicial.

Punter de moviment d'un objecte del tauler. Punter de moviment d'un objecte del tauler

  Aquest punter apareix quan arrossegueu un tauler o un objecte del tauler amb el botó central del ratolí. Consulteu per a més informació sobre els taulers.

Punter de moviment d'una finestra. Punter de moviment d'una finestra

  Aquest punter apareix quan arrossegueu una finestra per moure-la. Consulteu per obtenir més informació sobre el moviment de finestres.

## Habilitats amb el teclat

Per a gairebé totes les tasques que podeu realitzar amb el ratolí, podeu utilitzar el teclat per realitzar la mateixa tasca. Les tecles de dreceres són les tecles que us proporcionen una manera ràpida de realitzar una tasca.

Podeu utilitzar les tecles de drecera per realitzar tasques generals d'escriptori MATE i treballar amb elements de la interfície, com ara taulers i finestres. També podeu utilitzar les tecles de drecera a les aplicacions. Per personalitzar les tecles de drecera, utilitzeu l'eina de preferències de Dreceres de teclat. Consulteu per obtenir més informació sobre com configurar les dreceres de teclat.

Molts teclats d'ordinadors personals vénen amb dues tecles especials per al sistema operatiu Windows: una tecla amb el logotip de Microsoft Windows™ i una tecla per accedir als menús contextuals.

A MATE, la tecla Windows sovint està configurada per actuar com una tecla modificadora addicional, anomenada la tecla súper. La tecla del menú contextual es pot utilitzar per accedir al menú contextual de l'element seleccionat, tal com ho pot fer la drecera de teclat Maj F10.

També podeu modificar les preferències de l'escriptori de MATE per utilitzar les funcions d'accessibilitat del teclat. Consulteu per obtenir més informació sobre les funcions d'accessibilitat del teclat.

Les seccions següents descriuen les tecles de drecera que podeu utilitzar en l'escriptori i en les aplicacions.

### Tecles de dreceres globals

Les tecles de dreceres globals us permeten utilitzar el teclat per realitzar tasques relacionades amb el vostre escriptori, en lloc de fer tasques a la finestra o aplicació seleccionada actualment. La taula següent mostra algunes de les tecles de dreceres globals:

Tecles de la drecera | Funció
--- | ---
Alt F1 | Obre el Menú Aplicacions.
Alt F2 | Mostra el diàleg Executa una aplicació. Consulteu per obtenir més informació.
Impr. Pant. | Fa una captura de pantalla de tot l'escriptori. Consulteu per obtenir més informació.
Alt Impr. Pant. | Fa una captura de pantalla de la finestra que actualment té el focus.
Ctrl Alt Tecles de fletxes | Canvia d'espai de treball en funció de la direcció especificada vers l'espai de treball actual. Consulteu per obtenir més informació sobre com treballar amb múltiples espais de treball.
Ctrl Alt D | Minimitza totes les finestres i entrega el focus a l'escriptori.
Alt Tab | Canvia entre finestres. Es visualitza una llista de finestres que podeu seleccionar. Deixeu de prémer les tecles per seleccionar una finestra. Podeu prémer la tecla Maj per recórrer les finestres en ordre invers.
Ctrl Alt Tab | Canvia el focus entre els taulers i l'escriptori. Es visualitza una llista d'elements que podeu seleccionar. Deixeu de prémer les tecles per seleccionar un element. Podeu prémer la tecla Maj per recórrer els elements en ordre invers.

### Tecles de dreceres de finestres

Les tecles de dreceres de finestres us permeten utilitzar el teclat per realitzar tasques a la finestra que té actualment el focus. A la taula següent es llisten algunes de les tecles de dreceres de finestres:

Tecles de la drecera | Funció
--- | ---
Alt Tab | Canvia entre finestres. Es visualitza una llista de finestres que podeu seleccionar. Deixeu de prémer les tecles per seleccionar una finestra. Podeu prémer la tecla Maj per recórrer les finestres en ordre invers.
Alt F4 | Tanca la finestra que té actualment el focus.
Alt F5 | Desmaximitza la finestra actual, si està maximitzada.
Alt F7 | Mou la finestra que té actualment el focus. Després de prémer aquesta drecera, podeu moure la finestra amb el ratolí o amb les tecles de fletxes. Per finalitzar el moviment, feu clic amb el ratolí o premeu qualsevol tecla del teclat.
Alt F8 | Canvia la mida de la finestra que té actualment el focus. Després de prémer aquesta drecera, podeu canviar la mida de la finestra amb el ratolí o amb les tecles de fletxes. Per finalitzar el canvi de mida, feu clic amb el ratolí o premeu qualsevol tecla del teclat.
Alt F9 | Minimitza la finestra actual.
Alt F10 | Maximitza la finestra actual.
Alt Espai | Obre el menú de la finestra per a la finestra seleccionada actualment. El menú de la finestra us permet realitzar accions a la finestra, com ara minimitzar-la, moure-la entre espais de treball i tancar-la.
Maj Ctrl Alt Tecles de fletxes | Mou la finestra actual a un altre espai de treball a la direcció especificada. Consulteu per obtenir més informació sobre com treballar amb diversos espais de treball.

### Tecles de les aplicacions

Les tecles de dreceres de les aplicacions us permeten realitzar tasques a l'aplicació. Podeu utilitzar les tecles de dreceres per realitzar tasques a l'aplicació més ràpid que si utilitzeu un ratolí per fer-les. A la taula següent es mostren algunes de les tecles de dreceres de les aplicacions més comunes:

Tecles de la drecera | Acció
--- | ---
Ctrl N | Crea un document nou o una finestra nova.
Ctrl X | Retalla el text seleccionat o la regió seleccionada i ho col·loca al porta-retalls.
Ctrl C | Copia el text seleccionat o la regió al porta-retalls.
Ctrl V | Enganxa el contingut del porta-retalls.
Ctrl Z | Desfés l'última acció.
Ctrl S | Desa el document actual al disc.
F1 | Carrega el document d'ajuda en línia per a l'aplicació.

A més d'aquestes tecles de drecera, totes les aplicacions admeten un conjunt de tecles per navegar i treballar amb la interfície d'usuari. Aquestes tecles us permeten realitzar operacions que normalment podeu fer amb un ratolí. La taula següent descriu algunes de les tecles de control de la interfície:

Tecles | Acció
--- | ---
Tecles de fletxes o Tab | Mou entre els controls a la interfície o els elements a una llista.
Retorn o Espai | Activa o tria l'element seleccionat.
F10 | Activa el menú de la part esquerra de la finestra de l'aplicació.
Maj F10 | Activa el menú contextual per a l'element seleccionat.
Esc | Tanca un menú sense seleccionar cap element del menú o cancel·la una operació d'arrossegament.

### Tecles d'accés

Una barra de menús és una barra que està a la part superior d'una finestra que conté els menús de l'aplicació. Unatecla d'accés és una lletra subratllada en una barra de menús, menú o diàleg, que podeu utilitzar per realitzar una acció. A la barra de menús, la tecla d'accés està subratllada per a cadascun dels menús.

Per obrir un menú, manteniu premuda la tecla Alt, després premeu la tecla d'accés. Al menú, la tecla d'accés està subratllada per a cadascun dels elements del menú. Per seleccionar un element del menú quan es mostra un menú, només cal que premeu la tecla d'accés per a l'element del menú.

Per exemple, per obrir una finestra nova a l'aplicació Ajuda, premeu Alt F per obrir el menú Fitxer, després premeu N per activar l'element del menú Finestra nova.

També podeu utilitzar les tecles d'accés per accedir als elements d'un diàleg. En un quadre de diàleg, està subratllada una de les lletres dels elements del diàleg. Per accedir a un element concret del diàleg, manteniu premuda la tecla Alt, i després premeu la tecla d'accés.